Fidji wag straks op Blitsbokke in Doebai | Netwerk24
Deur Marnus Kok 16 Oktober 2019 18:14
Die Blitsbok Selvyn Davids seil onder twee spelers van Skotland uit tydens verlede seisoen se sewestoernooi in Hongkong. Foto: Getty Images
Dié toernooi word van 5 tot 7 Desember in die Verenigde Arabiese Emirate beslis. Suid-Afrika het die toernooi reeds ses keer gewen, waarvan die laaste keer in 2017 was.
Benewens Kenia is die ander spanne in Groep D Engeland en Spanje. Slaag die Blitsbokke daarin om eerste in die groep te eindig, sal hulle teen die naaswenner van Groep A te staan kom – waarskynlik Frankryk of Argentinië.
Kom Suid-Afrika oor daardie hekkie, wag Fidji straks in die halfeindronde. Die Fidjiane het verlede seisoen die Wêreldreeks gewen én is die Olimpiese kampioen.
Die toernooi in Kaapstad word 'n week later beslis.
Suid-Afrika se bepalings vir sy groepwedstryde in Doebai: 5 Des (17:54 SA tyd): SA t. Kenia; 6 Des (11:48): SA t. Spanje; (17:54): SA t. Engeland.